Diari Oficial de la Generalitat Valenciana


Sumari del DOGV 9568, del 04-04-2023 (2023/3419)

RESOLUCIÓ de 15 de febrer de 2023, del director general de Qualitat i Educació Ambiental, per la qual es formula informe d'impacte ambiental del Projecte CS-69/20, reforma LAMT 20 kV San Blas, entre suports 320706 i 320778, en els termes municipals de Jérica, Benafer i Caudiel (Castelló). Expedient: (2024539) 083/2021/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9568

Data del DOGV
:   04-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3419


Data del document
:   15-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 15 de febrer de 2023, del director general de Qualitat i Educació Ambiental, per la qual es formula informe d'impacte ambiental del Projecte CS-69/20, reforma LAMT 20 kV San Blas, entre suports 320706 i 320778, en els termes municipals de Jérica, Benafer i Caudiel (Castelló). Expedient: (2024539) 083/2021/AIA. [2023/3419]  
«Informe d'impacte ambiental  
Expedient: (2024539) 083/2021/AIA.  
Títol: CS-69/20, reforma LAMT 20 kV San Blas, entre suports 320706 i 320778, en els TM de Jérica, Benafer i Caudiel.  
Titular: i-DE Xarxes elèctriques intel·ligents, SAU.  
Òrgan substantiu: (ATLINE/2021/18/12) ST d'Indústria, Energia i Mines de Castelló.  
Localització: TM de Jérica, Benafer, Caudiel.  
  
Tramitació administrativa  
En data 4 d'agost de 2021, ha tingut entrada en aquest òrgan ambiental un ofici remés pel ST d'Indústria, Energia i Mines de Castelló en relació amb el projecte CS-69/20, reforma LAMT 20 kV San Blas, entre suports 320706 i 320778, en TM de Jérica, Benafer i Caudiel. En l'esmentat ofici s'indica que es dirigeixen a aquest òrgan ambiental a l'efecte de tramitar l'avaluació ambiental simplificada del projecte i, així mateix, s'hi adjunta la documentació següent:  
- Sol·licitud d'inici.  
- Sol·licitud del promotor.  
- Projecte.  
- Documentació ambiental.  
- Declaració responsable en què s'indica que s'han obtingut informes favorables dels ajuntaments de Jérica i Caudiel i favorables condicionats de l'Ajuntament de Benafer, de Vies Pecuàries i de la Confederació Hidrogràfica del Xúquer.  
- Informe favorable condicionat en matèria forestal i vies pecuàries emés pel Servei Territorial de Medi Ambient, de 17 de febrer de 2021, en el qual s'imposen condicions per a les actuacions de la reforma.  
En data 21 d'abril de 2022, se sol·licita informe als ajuntaments de Jérica, Benafer i Caudiel i a la Confederació Hidrogràfica del Xúquer.  
En data 22 d'abril de 2022, tenen entrada ofici remés per l'Ajuntament de Benafer en què s'adona de l'informe favorable de Servei Territorial d'Urbanisme de Castelló.  
  
En data 24 de maig de 2022, té entrada informe de la Confederació Hidrogràfica del Xúquer, en el qual s'estableixen les condicions per a l'execució del projecte en el domini públic hidràulic i la seua zona de policia.  
  
No s'ha rebut contestació dels altres organismes consultats, en el termini establit en la Llei 21/2013, de 9 de desembre, d'avaluació ambiental. No obstant això, s'han tingut en consideració els informes aportats pel promotor. La informació continguda en l'expedient aporta elements de judici suficients per a continuar amb el procediment d'avaluació d'impacte ambiental simplificada.  
  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, de 9 de desembre, s'han tingut en compte els criteris de l'annex III d'aquesta.  
1. Característiques del projecte.  
a) Les dimensions i el disseny del conjunt del projecte.  
i-DE Xarxes Elèctriques Intel·ligents, SAU, titular de la línia elèctrica aèria de mitjana tensió 20 kV simple circuit existent, denominada 04874-05-San Blas, pretén dur a terme la reforma d'aquesta, a fi de millorar les condicions de la instal·lació i la qualitat del subministrament en la xarxa. Els treballs a realitzar consisteixen en l'ampliació i substitució de conductor de la LAMT S/C 20 kV 4082-05-San Blas entre els suports núm. 320706 i núm. 320778, per nou conductor tipus 100-AL1/17-ST1A. D'altra banda, se substituiran els suports existents que no siguen normalitzats per nous suports tipus gelosia. La longitud del tram de la línia elèctrica afectat per la reforma és de 3.982 metres. La màxima potència que pot transportar la línia és de 10.169 kW, amb una caiguda de tensió del 0,953 kV (4,76 %) i una pèrdua de potència de 364,642 kW.  
b) L'acumulació amb altres projectes, existents i/o aprovats.  
El projecte és una modificació d'una línia elèctrica existent.  
c) La utilització de recursos naturals, en particular la terra, el sòl, l'aigua i la biodiversitat.  
Durant l'etapa d'explotació no es produeixen variacions significatives d'utilització de recursos naturals. En operacions de manteniment i durant les etapes de construcció i desmantellament es produirà un ús temporal del sòl degut al condicionament dels accessos per al material i la maquinària emprada.  
d) La generació de residus.  
El programa de vigilància ambiental conté un apartat en el qual s'especifica el procés que s'ha de seguir amb els residus generats, en el qual s'especifica que el contractista adjudicatari haurà de presentar un pla de gestió de residus i acreditar que disposa de mitjans per a la recollida i gestió o lliurament a gestors autoritzats.  
e) La contaminació i altres pertorbacions.  
- Atmosfera. Durant les operacions de moviments de terra es produiran partícules en suspensió i gasos de fuita dels vehicles i sorolls produïts pels vehicles. Donada l'escassa entitat i duració de les obres, aquest impacte no és significatiu i és de curta duració. Durant la fase d'explotació, aquests impactes no són rellevants.  
- Sòl. La principal afecció que es produeix sobre el sòl es deu als moviments de terra derivats de la preparació del terreny per a la instal·lació dels suports i la seua posterior fonamentació. La superfície afectada per a cada suport és d'aproximadament 2 m², considerant-se no significativa. L'efecte de compactació del sòl derivat del moviment i pas de maquinària i per tant els volums d'excavació no poden considerar-se d'especial importància, considerant-se que el seu efecte no és significatiu, tant en fase de construcció i com en tasques relacionades amb el manteniment en fase d'explotació. Les possibles contaminacions del sòl per abocaments accidentals d'oli de maquinària, abocaments de formigó, etc., s'evitaran amb les accions correctores descrites en el pla de vigilància i protecció.  
- Hidrologia. La instal·lació augmenta la distància entre suports respecte a la línia original, la qual cosa permet reduir a tres els suports situats en zones de perillositat d'inundació geomorfològica en tàlvegs de fons pla. La zona urbana més pròxima a un suport situat en zona inundable se situa a 300 m aigües avall del suport més crític, per la qual cosa aquest no modifica el risc d'inundació en la zona urbana.  
- Vegetació. Durant la fase d'execució s'elimina la vegetació en la franja de terreny necessari per a acollir els suports i per a l'estesa de la nova línia. L'actuació es realitza en una franja de terreny lliure d'arbratge i de matoll, afectant només vegetació herbàcia de baix port. Queda expressament prohibida la crema de residus vegetals.  
- Fauna. La pràctica totalitat de la línia a reformar es correspon amb zones urbanitzades i amb vegetació arbòria i de matoll que pot ser usada com a zona de cria, pas, descans o alimentació de diverses espècies. Durant la fase d'execució es produirà un desplaçament cap a zones confrontant i una vegada acabada l'obra, la fauna pot tornar a la seua situació inicial. Es verificarà la no existència de cap individu inclòs en els catàlegs d'espècies amenaçades i s'evitaran els treballs nocturns. En el traçat definitiu s'ha tractat d'evitar el pas per zones en la qual existisca possibilitat de trobar alguna espècie inclosa en el Catàleg d'espècies amenaçades.  
Amb posterioritat a la presentació del projecte es va publicar la Resolució de 6 de juliol de 2021, la zona va ser declarada de protecció de l'avifauna contra la col·lisió i electrocució, per la qual cosa en virtut de la disposició transitòria única del Reial decret 1432/2008, de 29 d'agost, pel qual s'estableixen mesures per a la protecció de l'avifauna contra la col·lisió i l'electrocució en línies elèctriques d'alta tensió, la línia haurà de disposar de mecanismes per a evitar la col·lisió i electrocució d'ocells.  
- Paisatge. Durant la fase d'execució es produiran alteracions en el paisatge. Durant la fase d'explotació, l'alteració del paisatge no serà incrementada respecte a la línia anterior.  
- Població. La línia transcorre lluny de nuclis habitats, per la qual cosa les molèsties ocasionades amb les obres seran inapreciables.  
- Patrimoni cultural. Es prendran precaucions durant els moviments de terra. Si durant el desenvolupament de les obres apareixen restes arqueològiques, es paralitzaran les obres, posant la troballa en coneixement de l'autoritat competent.  
f) Els riscos d'accidents greus i/o catàstrofes rellevants per al projecte en qüestió, inclosos els provocats pel canvi climàtic, de conformitat amb els coneixements científics. La zona és propensa a l'aparició d'incendis forestals. En les actuacions se seguiran els condicionants del Servei Territorial de Medi Ambient.  
g) Els riscos per a la salut humana (per exemple, a causa de la contaminació de l'aigua, de l'aire, o la contaminació electromagnètica). La instal·lació presenta riscos d'electrocució per a les persones. En la documentació tècnica s'ha distingit entre suports freqüentats i no freqüentats, amb diferents sistemes de protecció, ajustant-se al Reial decret 223/2008, de 15 de febrer, i les seues instruccions tècniques complementàries.  
Ubicació del projecte  
a) L'ús present i aprovat del sòl. La instal·lació s'emplaça en els termes municipals de Jérica, Benafer i Caudiel. El traçat discorre tant per propietat privada com per zones propietat d'organismes públics. Atés que la reforma és d'una xarxa existent, no és procedent l'estudi d'alternatives al traçat. La línia disposa de quatre suports situats en el paratge El Clot, en el terme municipal de Caudiel.  
Les afeccions a altres instal·lacions són:  
Entre suports 1 i 2: encreuament amb LAAT 220 kV (ENEL).  
Entre suports 4 i 5: encreuament amb barranc Despeñaperros (CHX).  
Entre suports 7 i 8: encreuament viari i colada Pas de la Rocha.  
Entre suports 14-15, 15-16 i 16-17: encreuament Ctra. CV-211 (Conselleria de Política Territorial, Obres Públiques i Mobilitat).  
Entre suports 19-20: barranc de la Fuensanta (CHX).  
Entre suports 21-22: FFCC València-Saragossa (ADIF).  
Es disposa d'informes favorables condicionats del Servei Territorial de Medi Ambient, de la Diputació de Castelló, de la Confederació Hidrogràfica del Xúquer.  
b) L'abundància relativa, la disponibilitat, la qualitat i la capacitat regenerativa dels recursos naturals de la zona i el seu subsol (inclosos el sòl, la terra, l'aigua i la biodiversitat). Per les característiques del terreny, una vegada finalitzada l'etapa de construcció i restaurat el sòl, els recursos naturals de la zona no es veuran afectats.  
c) La capacitat d'absorció del medi natural. Després de les obres es restituirà el sòl a la seua condició anterior. Durant la fase d'explotació no hi ha diferències amb la línia existent actualment.  
Característiques del potencial impacte  
L'impacte només es produeix durant l'execució de les obres i durant aquesta no es produeixen accions irreversibles significatives. En la documentació tècnica i en el programa de vigilància ambiental es disposen les mesures preventives i correctores per a minimitzar els impactes i permetre determinar impactes difícilment quantificables o no detectables en etapa de disseny i, si escau, a la implantació de mesures addicionals.  
  
Consideracions jurídiques  
El projecte CS-69/20, reforma LAMT 20 kV San Blas, entre suports 320706 i 320778, en TM de Jérica, Benafer i Caudiel, constitueix un supòsit d'avaluació d'impacte ambiental simplificada, d'acord amb l'article 7.2.c de la Llei 21/2103, de 9 de desembre, en concordança amb l'epígraf 4.b del seu annex II.  
L'expedient ha seguit el tràmit d'avaluació d'impacte ambiental simplificada, previst en la secció 2a del capítol 2 del títol II de la Llei 21/2013, de 9 de desembre.  
  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot el que antecedeix, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que posseïsc, resolc,  
  
Primer  
Estimar que el projecte CS-69/20, reforma LAMT 20 kV San Blas, entre suports 320706 i 320778, en TM de Jérica, Benafer i Caudiel, promogut per i-DE Xarxes elèctriques intel·ligents, SAU, no tindrà efectes significatius sobre el medi ambient, sempre que s'ajuste a les previsions del projecte, del document ambiental, als termes d'aquest informe i sense perjudici de la prèvia obtenció de les autoritzacions sectorials que li siguen aplicables i al compliment de les condicions següents:  
1. La línia transcorre per una zona declarada de protecció de l'avifauna en la Resolució de 6 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual cosa a més de les mesures per a evitar l'electrocució descrites en el projecte, disposarà de mesures anticol·lisió, d'acord amb el Reial decret 1432/2008, de 29 d'agost.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, corresponguen en via administrativa o judicial enfront de l'acte, en el seu cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.  
  
València, 15 de febrer de 2023.- El director general de Qualitat i Educació Ambiental: Joan Piquer Huerga.»